Unionin yleisen tuomioistuimen tuomio 13.12.2018 – Scandlines Danmark ja Scandlines Deutschland v. komissio
(asia T-630/15)1
(Valtiontuet – Fehmarninsalmen kiinteän rautatie-maantieyhteyden julkinen rahoitus – Yksittäiset tuet – Vastustamatta jättämistä koskeva päätös – Päätös, jossa todetaan, ettei kyseessä ole valtiontuki, ja jossa todetaan tuki sisämarkkinoille soveltuvaksi – Valtiontuen käsite – Kilpailua rajoittava vaikutus ja vaikutus jäsenvaltioiden väliseen kauppaan – Soveltuvuusedellytykset – Euroopan yhteistä etua koskevan tärkeän hankkeen edistämiseen tarkoitettu tuki – Tuen tarpeellisuus – Kannustava vaikutus – Tuen oikeasuhteisuus – Vakavat vaikeudet, jotka oikeuttavat muodollisen tutkintamenettelyn aloittamisen – Perusteluvelvollisuus – Tiedonanto, joka koskee Euroopan yhteistä etua koskevien tärkeiden hankkeiden edistämiseen tarkoitettuja valtiontukia)
Oikeudenkäyntikieli: englanti
Asianosaiset
Kantajat: Scandlines Danmark ApS (Kööpenhamina, Tanska) ja Scandlines Deutschland GmbH (Hampuri, Saksa) (edustajat: aluksi asianajajat L. Sandberg-Mørch ja M.-E. Vitali, sitten L. Sandberg-Mørch)
Vastaaja: Euroopan komissio (asiamiehet: L. Armati, L. Flynn ja S. Noë)
Väliintulijat, jotka tukevat kantajien vaatimuksia: Naturschutzbund Deutschland (NABU) eV (Stuttgart, Saksa) (edustaja: asianajaja T. Hohmuth) ja Föreningen Svensk Sjöfart (Göteborg, Ruotsi) (edustajat: asianajajat L. Sandberg-Mørch ja J. Buendía Sierra)
Väliintulija, joka tukee vastaajan vaatimuksia: Tanskan kuningaskunta (asiamiehet: aluksi C. Thorning, sitten J. Nymann-Lindegren, avustajanaan asianajaja R. Holdgaard)
Oikeudenkäynnin kohde
SEUT 263 artiklaan perustuva vaatimus kumota 23.7.2015 tehty komission päätös C(2015) 5023 final, joka koskee valtiontukea SA.39078 (2014/N) (Tanska), jonka Tanska on myöntänyt Fehmarninsalmen kiinteän yhteyden hankkeen rahoittamiseen (EUVL 2015, C 325, s. 5).
Tuomiolauselma
Valtiontuesta SA.39078 (2014/N) (Tanska), jonka Tanska on myöntänyt Fehmarninsalmen kiinteän yhteyden hankkeen rahoittamiseen, 23.7.2015 tehty komission päätös C(2015) 5023 final (EUVL 2015, C 325, s. 5) kumotaan siltä osin kuin komissio on päättänyt olla vastustamatta Tanskan kuningaskunnan Femern A/S:lle myöntämiä toimenpiteitä Fehmarninsalmen kiinteän yhteyden suunnittelua, rakentamista ja liikennöintiä varten.
Kanne hylätään muilta osin.
Komissio vastaa omista oikeudenkäyntikuluistaan, ja se velvoitetaan korvaamaan Scandlines Danmark ApS:n ja Scandlines Deutschland GmbH:n oikeudenkäyntikulut.
Tanskan kuningaskunta, Föreningen Svensk Sjöfart ja Naturschutzbund Deutschland (NABU) eV vastaavat omista oikeudenkäyntikuluistaan.
____________
1 EUVL C 59, 15.2.2016.